經數:一八二四

經名:中觀論疏卷第一本

頁數:一一

上	欄

是無生滅. 故非生滅非無生滅. 名二諦合明

中道也. 師又一時方言云. 所以就八不明三

種中道者凡有三義. 一者爲顯如來從得道

夜至涅槃夜常說中道. 中道雖復無窮略明

三種. 則該羅一切故就此偈辨於三中. 總申

佛一切敎. 二者此論旣稱中論. 故就八不明

於中道. 中道雖多不出三種. 故就亡偈辨於

三中. 三者爲學佛敎人作三中不成故墮在

偏病. 今對彼中義不成欲成中義故辨三種

中也. 問云何學佛敎人三中不成. 答他云. 實

法滅故不常. 假名相續故不斷. 不常不斷名

世諦中道. 今謂不常猶是斷. 不斷猶是常. 唯

見斷常何中之有. 又言. 因中未有果事故言

非有. 有得果之理故言非無. 非有非無爲世

諦中道. 考而論之非有猶是無. 非無猶是有.

亦無中矣. 又云. 眞諦四絶故名爲中. 今請

問之. 爲有四絶之理爲無此理耶. 若有四絶

之理則名爲有. 不得稱中. 若無四絶之理則

無眞諦. 亦非中矣. 又眞諦定絶不可不絶此

乃是偏. 何謂中道耶. 又中是無□. 眞諦定

絶遂不得不絶. 旣其有□云何名中. 又眞諦

四絶絶除四句. 則是無於四句. 故名爲斷. 有

此四絶之理則名爲有. 故是常見. 故成壞品

云. 若有所受法則墮於斷常. 當知所受法若

常若無常. 彼二諦合明中道者. 謂非眞非俗

名爲中道. 是亦不然. 非眞猶是俗. 非俗猶是

眞還是二諦. 更無別中. 以此推之三中不

成. 爲對此三種中不成故今明三種中道. 問

云何辨三種中耶. 答他有有可有則有生可

中	欄

生. 則有生可生則有滅可滅. 有生可生生不

由滅. 有滅可滅滅不由生. 生不由滅生非滅

生. 滅不由生滅非生滅. 生非滅生故生是自

生. 滅非生滅故滅是自滅. 自生則是實生. 自

滅則是實滅. 實生實滅則是二邊. 故非中道.

今明無有可有以空故有. 則無生可生亦無

滅可滅. 四生可生由滅故生. 無滅可滅由生

故滅. 由滅故生生是滅生. 由生故滅滅是生

滅. 生是滅生生不自生. 滅是生滅滅不自滅.

生非自生但世諦故假說生. 滅非自滅但世

諦故假說滅. 假生不生假滅不滅. 不生不滅

名世讓中道. 對世諦生滅明眞諦不生滅. 以

空有爲世諦世諦假生假滅. 有空爲眞諦眞

諦不生不滅. 此不生不滅非自不生不滅. 待

世諦假生明眞諦假不生. 待世諦假滅明眞

諦假不滅. 非不生非不滅爲眞諦中道. 二諦

合明中道者無生滅生滅爲世諦. 生滅無生

滅爲眞諦. 無生滅生滅. 豈是生滅. 生滅無

生滅. 豈是無生滅. 故非生滅非無生滅名二

諦合明中道. 問後明三中與前何異. 答前明

二諦中道. 是因緣假名破自性二諦. 故名爲

中. 第三雙泯二假稱爲體中. 故前語有四重

階級. 一者心性有無不可得. 故云非有非無

名爲中道. 外人旣聞非有非無. 卽謂無復眞

俗二諦便起斷見. 是故次說而有而無. 以爲

二諦接其斷心. 次欲顯而有而無明其是中

道有無. 有同性有無義. 故次明二諦用中雙

迪兩性. 次欲轉假有無二明中道不二故明

體中. 此是攝嶺興皇始未. 對由來義有此四

下	欄

重階級. 得此意者解一師立中假體用意也.

又初非性有無以爲中者此是假前中義. 次

而有而無名爲二諦是中後假義. 次假有非

有假無非無二諦合明中道者此是假後中

義. 問破性中此是假前中. 二諦表中道是假

後中. 云何是中前假中後假耶. 答中前假者

未說體中. 而前明於假. 則上而有而無是也.

中後假者說體中. 竟方說而有而無是也. 又

中前假卽從有無入非有非無. 從用入體. 中

後假非有非無假說有無. 從體起用也. 中假

義內具足明之. 今略示大宗也. 後意明漸捨

義. 則世諦破性生滅. 以辨不生不滅明於中

道. 眞諦破假生滅. 以辨不生不滅明於中道.

二諦合明中則雙泯假性. 欲同明二諦俱無

生義故與前異也. 問世諦不性生云不生. 眞

諦不假生明不生. 此是釋八不. 今二諦合明

中道則云非生滅非不生滅. 卽是非八不. 非

非八不云何是釋八不義. 答八不言約意包.

若有生滅無生滅猶是生滅義. 非生滅非生

生滅乃是無生滅義. 故二諦理雖泯生無生

猶是釋八不義也. 師又一時方言云. 世諦卽

假生假滅. 假生不生. 假滅不滅. 不生不滅

爲世諦中道. 非不生非不滅爲眞諦中道. 二

諦合明中道者非生滅非不生滅. 則是合明

中道也. 問此與上何異耶. 答此有二意. 一

者則世諦生是不生. 如色卽是空. 故不生卽

是世諦也. 眞諦亦不生者此則明相因義. 因

世諦生故明眞諦不生. 云此是師正意也. 二

者欲示階漸明義者世諦中不生不滅. 卽是

經數:一八二四

經名:中觀論疏卷第一本

頁數:一二

上	欄

眞諦之假. 非是破性明中. 乃明世諦假生雖

生不起. 世諦假滅雖滅不失. 故生滅宛然而

未曾生滅. 故世諦之中卽是眞諦之假. 眞諦

假不生滅此是生滅無生滅. 故不生不滅宛

然而未曾無生無滅. 故是二諦合明雙泯二

諦. 大意如前. 問云何乃取眞諦之假爲世諦

中耶. 答師云. 方等大意言以不住爲端. 心

以無得爲主. 十說世諦爲令悟眞. 故以眞諦

假爲世諦之中. 如涅槃云. 欲令衆生深識第

一義故說世諦. 又云五受陰空名爲苦義. 說

苦爲令捨樂亦不住苦故以空爲苦義. 說俗

不令住俗乃令因俗悟不俗. 故以眞諦爲俗

義. 眞諦之中亦爾. 說不生爲明非生非不生.

故非生非不生是不生義. 乃至說眞俗二令

悟不二. 故不二以爲二義. 華嚴云. 一切有

無法了達非有四. 卽其事也. 方言甚多略明

三種. 至後重牒八不廣料簡之. 能說是因緣

善滅諸戱論下第二明敎用. 卽是辨二智中

進. 以佛智能說八不中道滅諸戱論. 卽是敎

之用也. 又初一偈正說八不. 此偈明說八不

意. 所以說八不者有二種意. 一爲顯三種中

道. 二爲滅諸戱論. 佛說八不旣有二意. 今

標在論初申八不者亦有二意. 故摩耶經云.

龍樹燃正法八滅邪見幢. 楞伽云. 爲人說大

乘能破有無見也. 旣是佛智能說故須明於

二智. 此二智由二諦中道而生. 二諦旣是中

道. 故二智亦是中道. 二智謂方便及以實智.

亦具三種中道. 實方便不可定言方便. 不可

定言不方便. 謂方便慧中道. 方便實不可定

中	欄

言實. 不可定言不實. 名爲實智中道. 此是

二慧各明中道. 實方便則非方便. 方便實卽

非實. 非實非方便謂二智合明中道. 非實非

方便名一正觀. 非眞非俗名一正境. 境智是

因緣之義. 旣稱境智是則非智. 旣稱智境是

則非境. 非智非境泯然無際. 前雖開境智竟

無所開. 後雖合境智亦未曾合. 若遊此玄門

則戱論斯寂. 故龍樹致敬. 問二智二諦皆是

中道顯正性不答亦得也. 問與涅槃五性何

異也. 答此中明二智與二諦. 則二智是果性.

以明佛二智故也. 二諦是佛所照之境. 但有

此兩性. 此境智皆開發正性. 非境非智亦有

正性義也. 問何故彼明五性今明兩性. 答正

明二智之能說二諦之所說. 不正明因果. 故

但有二性. 彼經正明因果開發正性. 故明五

性義也. 若就論主悟二諦發生二智. 亦是因

因. 開發正性故亦得具五性也. 師又釋. 能

說是因緣開爲二雙. 上半破邪顯正. 下半敬

人歎法. 能說是因緣者歎佛智能說三種中

道因緣. 卽顯正也. 善滅諸戱論者第二破邪

也. 謂能說八不因緣滅不八戱論. 不八戱論

者卽二乘人是也. 令二乘人□小入大也. 又

破菩薩有所得生滅心. 令菩薩悟入於大. 卽

知. 說八不因緣破三乘人戱論. 令三乘人皆

悟入大乘也. 又如觀法品明戱論有二. 一者

愛論. 謂於一切法有取著心. 二者見論. 於

一切法作決定解. 又利根者起見論. 鈍根人

起愛論. 又在家人起愛論. 出家人起見論. 又

天魔起愛論. 外道起見論. 又凡夫起愛論. 二

下	欄

乘起見論. 今說此八不滅二種戱論也. 師又

約漸捨義明五種戱論. 一者佛有誡勸二門.

諸惡莫作名爲誡門. 諸善奉行名爲勸門. 惡

有乖理[&FFFF]#墜. 撰他感苦故名戱論. 善是符理

淸昇. 利他招樂故非戱論. 二者善有二門. 有

所得善不動不出名爲戱論. 無所得善能動

能出故非戱論. 三者得無得二名爲戱論. 如

云明與無明愚者謂二. 諸有二者無道無果.

若有得無得平等不二者名不戱論. 智者了

達其性無二. 無二之性卽是實性. 第四明二

與不二是二邊□是戱論. 若能非二不二中

道則無戱論. 次二不二非二非不二□是名

相皆是戱論. 言亡慮絶則非戱論. 第五若有

戱論若有不戱論□是戱論. 若無戱論無不

戱論方是不戱論也. 問何故就戱論不戱論

明二智中道. 答戱論破慧眼是皆不見佛. 故

名戱論. 無戱論者卽是慧眼故名爲中也. 我

稽首禮佛者. 此第三推功歸佛論主致敬. 明

向能說是因緣善滅諸戱論者. 此是佛說非

是我說也. 又稽首者欲請佛加護. 敢佛弟子

有所說法無不承於佛力. 今欲申佛無生二

諦破於衆邪. 故請佛加護. 又龍樹未悟無生.

欲自樹爲佛從. 託跡海宮得無生忍. 方以佛

爲師己爲弟子. 是故禮也. 又論主因佛悟無

生. 今報佛恩. 是故禮佛. 又禮佛者欲令後

人於論生信. 明八不者此是佛說. 非天魔外

道調達等說. 亦非我說. 此是佛說. 以小乘人

不信一切法華竟空. 如刀傷心故推功歸佛

也. 問云何名諸說中第一. 答九十六種術名

經數:一八二四

經名:中觀論疏卷第一末

頁數:一三

上	欄

爲邪說. 非是第一. 諸佛正法名爲第一. 就

佛說中有大乘小乘. 小乘不了不名第一. 大

乘了義名爲第一. 就大乘中此之八不是方

等中心諸佛要觀. 是第一中之第一也. 問何

故作此歎耶. 答欲明佛略說於前. 龍樹廣敷

於後. 說之於前旣是第一之經. 敷之於後

卽是第一之論. 學此論者蓋是第一之人矣.

又欲勸信故作此言. 小乘人云. 生滅亦是佛

說. 無生滅亦是佛說. 云何說無生以破生耶.

是故明生滅是方便非第一之說. 無生是眞

實名第一之說也

中觀論疏卷第一(本畢)

中觀論疏卷第一末

釋吉藏撰

問曰何故造斯論下第二明造論意. 龍樹造

論唯有偈本. 自下長行皆是靑目所釋. 就文

爲二. 一問二答. 問有二種. 一因上生. 二者

孤起. 因上生者上云能說是因緣善滅諸戱

論. 旣歎佛能開中道善滅諸戱論. 若爾佛已

顯中道. 已滅戱論. 汝今何故更便造論. 若更

復造論則佛未顯中道. 未滅戱論. 第二孤起

問者凡有八意. 一者佛經旣無量. 衆生尋讀

猶尙不盡. 汝今何故更復造論. 若更造者將

非屛於佛經開顯汝論. 二者佛言巧智深. 衆

生尋讀猶不能解. 汝言不及佛言. 智淺於佛

智. 尋讀汝論豈得悟耶. 若尋讀汝論遂得解

中	欄

者則言智勝佛. 三者如成實論立論品云. 問

曰. 不應造論論佛語也. 所以然者一切智人意

趣難解. 若佛自論可名爲論. 若佛不論餘人

不能論. 龍樹旣未齊佛. 何能論佛意耶. 四

者諸佛明見未來根性在世說經. 益杜其迷

逆開其解. 斯事已足. 汝今何故更復造論耶.

五者馬鳴等已造論竟. 汝今何故更復造論

耶. 六者汝已造大無畏論. 廣明中實廣滅戱

論. 中觀已在其內. 汝今何故更復造耶. 七

者凡造論者多有過失. 顯他之短明己之長.

假使內無是非外觀多過失故不應造論. 八

者龍樹出世如佛重興. 外人不敢遮於造論.

但未解造論所由故請陳其意. 是故問耳. 答

曰下第二論文旣長今懸答之. 答第一問云.

佛經已開中實已滅戱論. 此但化益當時. 末

世衆生亦更起戱論覆障中道. 是故我今更

須造論. 答第二問云. 正爲佛經文言浩博難

可尋究. 是故我今略撮方等中心諸佛要觀

名爲八不. 則衆生悟之爲易. 故下文云. 諸

法雖無量略說八事. 則爲總破一切法空. 又

佛在世時衆生利根聞佛略說則悟. 佛滅度

後衆生鈍根待論主廣?乃解. 如佛直說無

生. 龍樹以種種門釋於無生也. 又佛隨機散

說. 論主隨義束說. 爲是因緣應須造論. 答第

三問云. 佛雖智深言巧但末代根緣屬在於

我. 是故經云. 若緣不屬佛佛不能度. 今緣屬

四依. 故四依度之. 如阿難度須跋陀事經云.

答第四問. 龍樹雖未齊佛少見佛意隨力解

釋. 是故無過. 故成實論云. 解者造論不解

下	欄

者止. 答第五問. 如經云. 所應度者皆已度竟.

餘未度者爲作得度因緣. 則未來度之正在

四依非佛所化. 故須造論也. 答第六問. 馬

鳴造論自爲馬鳴之緣. 龍樹造論自爲龍樹

之緣. 不應責也. 答第七問云. 無畏之廣自

爲廣緣. 此論之略自爲略緣. 不應難也. 答第

八問云. 今造論者不爲破他顯己. 但以慈悲

所以造論. 如有目人見無目者入深水火境

若不悟之便非菩薩. 今造論破邪顯正意亦

如是. 答第九問云. 如來在世說經有益. 我

今造論亦有深利益. 答前孤起及因上生故

有九問答也. 就答開爲二章. 第一序佛出世

說經意. 佛滅度後下第二序龍樹出世作論

意也. 問外人但問造論不問說經. 今但應答

其造論. 何故答說經耶. 答解有五義. 第一

明雖復答其說經卽是解造論所由. 以經是

所論論是能論. 若無所論則無能論. 能論所

論具足方名爲論. 二者先序佛說經意. 卽是

佛說中經. 後明造論意卽是明論中義. 故秤

中論. 此是論中經故名中論. 三者論主引佛

說經以□外人問. 汝若遮我不聽造論亦應

遮佛不聽說經. 所以然者有佛必有菩薩. 有

經必有論. 如白日潛光明月接曜. 如來□影

菩薩舒暉. 是故不應遮造論也. 四者前序說

經意. 是經生於論. 後序造論意. 卽是論生於

經. 經生於論者龍樹稟於佛經發生二智. 有

二智方得作論. 故經云. 從佛口生從正法化

生 卽其事也. 云何論生於經. 佛滅度後邪義

障經亦令不復現. 今破病申經卽是論生經

經數:一八二四

經名:中觀論疏卷第一末

頁數:一四

上	欄

也. 五者初序說經意. 明衆生所迷. 後序造

論意. 卽辨破能迷. 若不辨經是所迷則不得

明於能迷. 旣不得明於能迷則不得辨於能

破. 便無有論也. 就第一序佛說經意中又

二. 第一明佛說小乘經意. 又第二明佛說大

乘經意. 然至道未曾大小. 但赴大小兩緣故

明大小兩敎. 今因此大小以悟非大非小. 所

以前小後大者欲示一途次第. 若就三輪初

明大敎. 次辨於小. 後攝小歸大. 今欲示從

淺至深. 故自小之至大. 問前釋云初序佛說

中經. 後明立論意. 若爾但應明大乘經. 何

故辨小乘耶. 答有二義. 一者欲擧小對大. 如

法華將欲歎今大先明昔小敎. 故云分別說

諸法五衆之生滅. 大品見第二轉法輪. 以涅

槃十三卷明今昔二法輪皆擧小對大. 二者

此論具申大小. 是故雙牒佛說大小也. 就說

小中又開爲二. 一辨邪興. 二明說正. 前亦

是感後復亦是名應. 就說邪興爲二. 初別列

八計. 後總結過患. 問衆計非一何故止列八

計. 答有五義. 一者雖有九十六種略說八計.

如部雖有二十略明五部. 二者此八計是衆

計中大. 列大則小可知. 三者八計之中前二

計人. 後六執法. 擧法人則總攝一切. 四者

前計二天所說. 後六計人所說. 人天該羅衆

異. 五者八計之中七爲有因. 一爲無因. 有因

無因具攝收萬執. 問八謬何故偏列計生. 答

凡有二義. 一者生爲萬化之根. 若伐其根則

枝條自壞. 二者上列八不則明於藥. 今□八

生次陳其病. 若無八生之病則無八不之藥.

中	欄

良以諸法未曾生與無生. 問若唯破生明無

生卽但有破性. 明空無本性空也. 答爲破性

本不空故言本性空耳. 窮考法實非空非不

空. 何破不破. 又所以明八計生者. 以失諸

法無生故橫計八生. 上標八不題其所失. 今

□八生正陳其失. 問下文乃明破八計生辨

十二因緣生. 此是破生說生. 豈關破生明無

生耶. 答後說因緣生凡有三義. 一者破外道

生. 卽應爲說大乘本性無生. 但爲倒情旣重

不堪聞說大乘本自無生. 故權說小乘因緣

生義. 此是以輕倒用奪重倒. 以[&FFFF]#出[&FFFF]#義也.

二者欲顯外道具有二迷. 一迷大乘本自無

生. 二迷小乘因緣生義. 三者顯外道復有二

迷. 一迷第一義諦本自無生. 二迷世諦因緣

假生. 自在天生者此中列計具足三寶. 有人

言卽僧寶也. 自在天謂佛寶也. 萬物從自在

天生. 作此說之卽是法寶也. 問三論列彼二

天有何異耶. 答此中所列是佛所破緣. 百論

所列是提婆所破緣. 十二門論所列是佛滅

度後小乘人所破緣. 是故異也. 又此中論所

列爲明法義. 百論所列爲明人義. 十二門論

所列通爲明人法義. 以自在天能造作萬物

卽是作者名爲人義. 六道之苦是自在天所

作. 名爲法義. 故十二門論破作者門具破人

法. 問云何名從自在天生. 答如十二門論說.

自在天變化造作萬法. 萬法若滅還歸彼天.

自在天三品苦行. 下品苦行生腹行□. 中品

苦行生飛鳥. 上品苦行生人天. 故生六道故

有三種苦行. 此天面有三目. 騎白牛手執白

下	欄

拂. 又言. 頭戴日月手執□□. □出他經. 涅槃

明. 第五迦羅鳩馱計自在天生義. 韋紐天者

影師云. 前天色界之頂. 此天是欲界之極. 問

自在天三品苦行生六道. 今云何生耶. 答劫

初之時一切皆空. 有大水聚. 十方風起能令

波. 波相次風風相持. 水上有一人. 千頭二千

手足. 化從水生. 名曰韋紐天. 此天齊中有

一千葉蓮華. 中有光如萬日俱照. 有一梵王

因此華生. 亦放光明如萬日俱照. 梵王作念.

此處何故空無衆生. 作是念時光音天子命

盡之者應生此土. 有八天子. 一時化生. 此

八天子心念. 我從梵王生. 梵王亦念. 我生此

八天子. 從八天子生天地人民萬物. 八天子

是衆生之父. 梵王是八天子之父. 韋紐是梵

王之父. 韋紐手執輪戟. 有大威勢故云萬物

從其生也. 問智度論列三天. 二天如上列. 第

三名鳩摩羅伽天. 鳩摩羅伽者此言童子. 天

以其是初禪梵王. 顔如童子故以爲名. 亦那

羅延天. 那羅延此云生本. 以其是衆生之本

故也. 中百二論何故但列二天. 答凡有二義.

一者外道明有三天者. 卽是彼家三身. 自在

天爲本. 如內法身佛. 應爲韋紐. 如內應身佛.

韋紐齊中化爲梵王. 如內化身佛也. 智度論

具明三身義. 所以列三天也. 彼家復有眞應

兩身義. 故中百二論但列二天. 二者列二天

攝得三天. 以韋紐齊中卽有梵王. 故不須列

第三天也. 從和合生者凡有四義. 一者其人

推心諸法不應從二天生. 所以然者若萬物

從二天生者. 二天復從誰生耶. 故現見四大

經數:一八二四

經名:中觀論疏卷第一末

頁數:一五

上	欄

和合有外物生. 父母和合生於衆生. 所以言

此執爲謬者以其但見緣因不識正因. 正因

謂遠由業行. 蓋是見近不見遠是故爲謬. 二

者諸法從衆因生生. 無有從一因緣義. 上計

從二天生者. 是從一因而生故不同上說也.

三者諸法從平等因緣. 平等因者謂. 因能生

果因復從因. 故名平等. 自在天等但能生他

不從他生. 故非平等因. 四者提婆論中明. 有

一外道計. 未有天地本有一男一女. 從此男

女生一切人物. 故云和合生也. 從時生智度

論明. 時有二種. 一者時體是常. 但爲萬法作

於了因不作生因. 是故此時名不變因. 不變

因者謂常相因也. 二者謂別有時體. 能生萬

物. 故爲萬物作生殺因. 如偈云. 時來衆生

熟時去卽□朽. 時轉如車輪. 是故時爲因. 開

善謂. 三相是時. 能生萬法. 與此大同. 從世

性生者卽是冥初外道. 以神通力見八萬劫

事. 自爾之前冥然不知. 謂此一冥爲諸法始.

故云冥初. 一切世間以爲本性. 名爲世性. 成

論師辨無明流來. 地論者執乖眞起妄與此

相似. 從變生者. 變生者變有四種. 一神通

變如變石爲玉. 二性自變如少變爲老. 三

過緣變如水遇寒則變爲□. 四者外道謂別

有變法能變生萬法. 如阿毘曇種類以類於

衆生. 若執虎變成人鹿變成佛亦猶此執之

例. 然將外道難. 數論亦難. 何故六道衆生

別有種類. 而萬法無耶. 又若衆生別有種類

萬法無者. 亦衆生別有生法萬物應無生. 又

衆生自有變異法不須變法變之. 亦應自有

中	欄

生不須別有生法生之義. 若答云四相中已有

異相. 相卽是變法者. 與外道別有變法變於

一切有何異耶. 從自然生者外道推心諸法.

因義不成故謂萬法自然而生. 但解自然有二

家. 若 如莊周所論明有之已生則不須生. 無

之未生復何能生. 今言生者自然爾耳. 蓋是

不知其所以然. 謂之自然. 此明自然有因自

然無因. 二者外道謂諸法無因而生名爲自

然. 故經云. [&FFFF]#頭自尖飛鳥異色. 誰之所作.

自然爾耳. 成實者謂. 無明元品之惑託空而

生. 皆無因之類也. 微塵生者外道計. 至妙

之色圓而且常. 聚則成身散則歸本. 天人六

道莫不由之生. 數論師云. 以細色成粗色. 而

□虛最小. 與此執略同. 羅什師云. 佛不說有

極微. 若說極微卽墮邊見. 但說一切色若粗

若細皆是無常苦空無我令人得道. 以諸論

義師自說有極微色耳. 有如是等謬下第二

總結過患. 所以須總結者凡有二義. 一者略

上雖列八計未辨邪正. 今欲明此八計是邪

非正. 故須總結之. 二者爲欲攝法. 上略明

八計則是總攝衆邪. 故須結也. 有如是等謬

者有二. 一不識實相無生而計有生. 是故爲

謬. 二者不識諸法從因緣而生. 謂從八種而

生. 故名爲謬. 然有此身心. 已是顚倒. 於中

更復起邪. 旣是倒中之倒. 所以秤謬. 隋於無

因邪因者凡就此文有三義. 一者若就正義

無如此因故名無因. 於彼邪心謂有名爲邪

因. 此迷悟合名也. 二者卽邪因之計具邪因

無因. 萬物從自在天生. 是邪因. 而自在天

下	欄

不從他生. 是無因義. 三者前六後一名爲邪

因. 自然一計謂無因也. 問何故八計之中不

以邪因爲一類. 無因爲一類. 而前列六計邪

因. 次列第七無因. 後列第八邪因也. 答示外

道所計虛妄. 初立有因推因義不成. 次執無

因推無因不成. 還執有因. 是故前後相間列

也. 斷常者有因是有故名爲常. 無因是無故

所以名斷. 又從因生果卽是本無今有. 必已

有邊無故名爲斷. 無因有果此則爲常. 初義

就因明斷常. 後義就果明斷常. 三者邪因是

常而果無常. 故是斷常. 無因是無故斷. 有果

是有故常亦具斷常. 邪見者邪見有二種. 一

別邪見. 謂撥無因果非此中所明. 二通邪見.

以其所見不正故名爲邪. 卽今文是也. 問無

因邪因五見中何見所攝. 答身見者計有於

我. 邊見者執我斷常. 見取是正諸見. 戒取

謂非道爲道. 邪見撥無因果. 此無因邪因非

四見所攝. 四見所不攝者屬通邪見. 又有數

論師云. 邪因屬戒取攝. 卽苦諦下戒取. 然

戒取雖明非道爲道. 但此是略擧其一. 非因

計因通屬戒取. 無因是集諦下邪見所攝. 以

撥無集諦因故也. 有人言. 非因計因如計微

塵爲因. 此是執果爲因卽是迷果. 如計燮爲

人正是迷燮故屬苦諦下通邪見攝. 實有集

因而撥言無因. 是集諦下別邪見所攝. 種種

說我我所者外道有二迷. 一者迷法無生. 二

者迷人無生. 上來明不知諸法無生橫計有

生. 故是迷法無生. 今是迷人無生也. 迷法

無生隋無因邪因. 迷人無生墮卽陰離陰. 又

經數:一八二四

經名:中觀論疏卷第一末

頁數:一六

上	欄

有外道. 非但迷我無我. 亦迷無我我. 以迷二

無我謂迷第一義諦. 迷於二我謂迷世諦也.

不知正法者自上以來□其能迷. 此之一句

明其所迷. 所以計人及法者以不知正法故

也. 佛欲斷如是等下第二明佛出世破邪顯

正. 卽是辨應義也. 問前旣是邪卽應障佛. 云

何感佛. 答有二種邪. 一者若邪定不可改便

障於佛不得感佛. 故法華云. 入邪見稠林於

千萬億劫不聞佛名字. 亦不聞正法. 二者本

習正敎. 中途逢邪緣起於邪迷. 此邪將滅. 正

觀將生. 是故感佛. 故智度論云. 惡將滅善將

生. 是時見佛聞法也. 江南廣明有三種感. 我

者未來感佛如上. 二過去感佛引法華云. 我

等宿福慶今得値世尊. 三現在感佛如勝□

云. 卽生此念時佛於空中現也. 問他亦云惡

將滅善將生. 與今何異. 答此是龍樹舊義

他取用之. 故非他義也. 又他言. 有惡之可滅.

有善之可生. 今明. 諸法本性淸淨未曾善惡.

亦非生滅. 但約倒情虛妄故有惡生. 倒情若

歇秤之爲滅耳. 實非定有生滅也. 就文爲二.

一明說敎意. 二正明說敎. 就說敎意中凡有

二意. 一者破邪. 二者顯正. 佛欲斷如此等

諸邪見卽破邪也. 令知佛法故謂顯正也. 此

是對邪所以說正在邪若去正亦不留. 至論

道門未曾邪正. 先於聲聞法中下第二正明

說敎. 前說敎意. 謂內智察緣卽知病識藥. 今

外吐言敎謂應病授藥. 問前云佛欲斷邪見

令知佛法. 今云何乃言於聲聞法中說十二

因緣. 答凡有二意. 一者是內外相對. 前明

中	欄

諸外道法. 今總辨五乘之敎. 悉名佛法. 所以

聲聞敎亦名佛法也. 二者前云令知佛法者

此就佛本意. 諸佛本意但爲大事因緣明於

佛道. 今爲鈍根之流不堪受佛道. 故於一佛

乘權說小乘敎. 故前據於本實. 今約於末權.

不相違也. 依此義卽具三輪. 令知佛法卽根

本法輪. 先於聲聞法中說十二因緣謂枝末

法輪. 後爲說大乘. 是攝末歸本敎也. 以經

具三輪. 論申於經亦具三輪矣. 聲聞有四種.

如法華論說. 一決定聲聞. 謂本習小乘證於

小果. 二退菩提心聲聞. 本發大心退大取小.

三增上曼聲聞. 未得小果謂得小果. 四應化

聲聞. 方便示現. 總此四種名爲聲聞也. 又所

以名聲聞法者. 此欲明聲聞菩薩兩藏相對

小乘名聲聞藏. 故云聲聞法. 大乘名菩薩藏.

故名菩薩法. 問小乘有聲聞緣覺二人. 何故

偏名聲聞法. 大乘中有佛菩薩. 云何獨名菩

薩法耶. 答立二藏名者此是立敎名也. 夫立

敎之意正爲稟敎之人. 緣覺不稟敎. 聲聞稟

敎. 故名聲聞藏. 菩薩稟敎佛不稟敎. 故名

菩薩藏. 問法華經言爲聲聞說四諦. 今云何

乃說十二因緣. 答經有通敎別敎. 法華明其

別敎. 涅槃經云十二緣河三聖俱度. 此是通

敎. 此論正辨其正意. 俱度之義. 所以菩薩

聲聞同觀十二因緣也. 又十二因緣卽是四

諦. 略因緣爲四諦. 廣四諦爲因緣. 故十二相

生名爲苦集. 還滅之義名爲滅道. 問乃知. 敎

爲通別. 今何故就通不取別. 乃知. 因緣卽

四諦何故辨因緣不辨四諦耶. 答夫論設敎

下	欄

因病而起. 經云. 衆生病有三種. 一貪欲病.

敎不淨觀. 二瞋□病. 敎慈悲觀. 三愚癡病. 敎

因緣觀. 今此八計正是愚癡. 故說因緣. 若說

四諦者此是藥廣而病狹. 以四諦遍破三毒

故則藥病不得相秤. 是故說十二因緣. 問經

云. 因緣甚深. 愚人云何能解. 答此非牛羊

等癡. 乃是世智辨聰邪推僻執計無因邪因.

故名癡耳. 問靑目自作此釋爲有所承. 答智

度論釋般若無盡品云. 爲破世間無因邪因

故說十二因緣. 靑目引彼釋此也. 問云何十

二因緣治上諸計都. 答上來諸計凡有五句 .

今次第治之. 以不識因緣故名爲謬. 若識因

緣不名謬也. 過去二因緣現在五果. 現在三

因緣未來兩果. 治無因也. 此十二因緣名爲

正因. 卽破微塵自在之邪因也. 十二相生不

斷不常. 以因壞故不常. 果續故不斷. 卽破

斷常也. 若見十二因緣名爲正見. 故四諦品

云. 若見因緣法是人能見佛. 見苦集滅道則

破邪見也. 但有十二不同無有一我. 若有我

者應有十三. 旣無有我亦無我所. 故說十二

破我我所也. 又爲已習行有大心者. 下此第

二明佛說大乘敎意. 卽是說八不. 意明說八

不爲大乘人. 不爲小乘人. 八不是大乘敎非

小乘敎也. 就文爲二. 初辨敎緣. 卽是感. 次辨

緣敎. 卽是應. 問前感應與此何異. 答前明邪

感正應. 此是小乘感應. 亦是遠感應也. 今

是習無生之緣感無生之敎. 是大乘感應. 亦

是近感應也. 問此猶是前小緣轉悟入大乘.

別有大緣耶. 答具有二義. 一者別有兩緣. 前

經數:一八二四

經名:中觀論疏卷第一末

頁數:一七

上	欄

赴小緣而說小法. 今爲大緣而演大乘. 二者

猶是前人初卽從邪入正. 今卽□小入大. 故

望法華經意者有二種菩薩. 一直往菩薩. 二

□小入大之入. 卽此事也. 已習行者無量劫

來習無生觀. 故法華云. 有佛子心淨柔軟亦

利根. 無量諸佛所而行深妙道也. 有大心者

前明過去久習. 此明現在大心. 又向雖言久

習或可習小. 故今簡之明有大心也. 堪受深

法者雖發大心. 或未能堪受深法. 故大品如

化品云. 爲新發意菩薩說生滅如化不生不

滅不如化. 爲久行大士辨生滅不生滅一切

如化. 卽如今辨一切無生也. 以大乘法說因

緣相下此第二明緣敎. 就文爲二. 初正辨敎.

次引經證. 一切法不生者小乘人云. 無爲無

生有爲有生. 非一切無生. 今明. 有爲與無爲

一切不生也. 故大品經云. 雖生死道長衆生

性多. 菩薩應如是正憶念. 生死邊如虛空. 衆

生性邊亦如虛空. 是中無生死往來. 亦無解

脫者. 以生死本自不生故無往來. 旣無生死

之往來生何所滅. 故名爲涅槃. 故無解脫. 所

以生死涅槃畢竟皆空. 故一切無生. 又涅槃

本自不生. 生死亦本自不生. 故名一切不生.

畢竟空者若有生有不生則非畢竟空. 以一

切無生名畢竟空. 問何故言畢竟空耶. 答涅

槃經云. 菩薩猶如香象. 徹十二因緣河底. 所

言底者名爲空相. 今欲簡異□馬故有此言.

如般若中說下第二引大品無盡品證也. 問

此論遍申衆經. 何故偏引般若. 答有六義. 一

者智度論云. 三藏中未說菩薩行. 般若中正

中	欄

明菩薩行. 卽波若是大乘之初. 正對小乘故

偏引其初也. 二者般若明於二道. 一般若道.

二方便道. 蓋是三世諸佛法身父母. 故智度

論云. 於一切大乘經中最爲深大. 故偏引之.

三者又般若正顯實相破洗顚倒有所得. 開發

正觀滅諸重罪. 入道爲要. 故偏引之. 四者昔

江南大令般若師云. 般若名爲得道經. 以其

得道正由實相故也. 五者山中大師云. 智度

論雖廣釋般若. 而中論正解般若之中心. 故

偏引般若. 所以然者中論正明實相中道. 令

識於中道疑生正觀. 大品亦正明實相. 因實

相發生般若. 以明義正同故偏引之. 六者又

蓋是趣引一文不應難也. 觀十二因緣如虛

空不可盡者. 此中具明五性及三種般若. 品

初已解釋竟. 言不可盡者凡有三義. 一者斗

二因緣如虛空. 虛空卽是實相. 由觀實相發

生正觀. 故有三世諸佛. 過去佛觀實相發一

正觀. 實相不可盡. 餘二世佛亦然. 故無盡

品云. 過去佛學是般若得成佛. 而般若不可

盡. 二世佛亦然. 二者實相若是有無四句此

卽有盡極處. 名爲有盡. 以實相絶有無四句

無盡極處. 故名不盡. 三者二乘滅十二因緣.

卽是盡義. 以二乘滅十二因緣則是但見於

空. 不見十二因緣卽是中道佛性. 今正對二

乘明菩薩. 知十二因緣本自不生今亦無滅.

故言不盡. 卽此十二因緣不生不滅是佛性.

故菩薩坐道場時卽見佛性也. 佛滅度後下

第二序龍樹作論意. 分爲四別. 第一明時節.

第二明鈍根. 第三明迷敎. 第四明作論破

下	欄

迷. 解佛滅後不同. 部執論云. 一百一十六

年分爲兩部. 一上坐部. 謂佛畢竟涅槃. 此小

乘執也. 二大衆部. 謂佛雖般涅槃而不般涅

槃般之言入. 涅槃言滅. 此明應身雖滅法身

常存. 宋代二師同兩部義. 彭城竺僧弼作丈

六卽眞論云. 如月在高天影現百水. 水淸則

像現. 水濁卽像隱. 緣見有生滅. 佛實無去來.

此略同大衆部義也. 次彭城嵩法師云. 雙林

滅度此爲實說. 常樂我淨乃爲權說. 故信大

品而非涅槃. 此略同上座部義. 後得病舌爛

口中. 因改此迷. 引懸鏡高堂爲喩. 像雖去來

鏡無生滅. 然境雖起謝而智體凝然. 問佛爲

有應法起息應名滅. 爲無應法起而云滅耶.

答自古爰今凡有三種釋. 開善藏師用弼公

義. 衆生於佛法身上見有生滅. 佛實無生滅.

故經云. 慈善根力令彼見之. 五指實無師子.

莊嚴旻法師云. 別有應法起. 故以本垂跡爲

生. 息跡歸本秤滅. 如經云金翅鳥王上昇虛

空. 高無量由突. 觀彼水性及見己影. 卽其

證也. 招提琰法師云. 具有二義. 今明正爲

異論紛綸. 或言實滅. 或言不滅. 或言有應法

起. 或言無起. □是諍論. 是故龍樹出世破之.

諸見若息然後乃識因緣假名. 無方大用非

起非不起. 非亦起亦不起. 非非起非非不起.

適緣而用具諸善根. 雖具諸義亦不同他說.

蓋是起無所起名爲不起. 不起而起名之爲

起. 不可聞起定爲起解. 聞不起定作不起解

也. 問由佛滅度故衆生起迷. 佛若不滅則不

起迷. 卽咎在於佛. 答智度論云. 佛有三時利

經數:一八二四

經名:中觀論疏卷第一末

頁數:一八

上	欄

益衆生. 一爲菩薩時. 二得佛時. 三滅度時.

華嚴經云. 欲令衆生生歡喜善故現王宮生.

欲令衆生生戀慕善故示雙林滅. 旣云三時

利益物. 故知. 緣自起迷佛無過也. 後五百歲

者問釋迦佛法凡有幾年. 答出處不同. 今略

引六處從小至多. 一者俱舍論引經云. 釋迦

佛法住世千年. 所以然者釋迦過去世爲瓦

師. 値過去釋迦佛. 而過去釋迦佛法住世千

年. 因是發願. 未來作佛亦名釋迦. 佛法亦

得千年. 此言千年者但說正法不論像法. 二

者摩耶經云. 正法五百年. 像法一千年. 合一

千五百年. 三者眞諦三藏引毘婆沙云. 七佛

法住世久近不同. 迦葉佛法住世七日. [&FFFF]#那

含牟尼佛法住世六十年. [&FFFF]#留村馱佛法住

世十二年. 釋迦牟尼佛精進力故法住世二

千年. 問若住二千年何故摩耶經云一千五

百年. 答不相違也. 二千年者此據其本. 一

千五百此約其未. 佛法本應二千年. 爲度女

人出家損正法五百年. 故唯有一千五百年.

問損五百年. 爲迫失爲不失耶. 答凡有三釋.

一云. 迫失卽是引摩耶經爲證. 二解云. 此五

百流入像法. 此解無所出. 三釋云. 尼修八敬.

故還復千年. 出十誦律文. 四者大集經明六

種堅固. 初五百年得道堅固. 次五百年多聞

堅固. 次五百年三昧堅固. 次五百年塔寺堅

固. 次五百年□諍堅固. 次五百年愚癡堅固.

此卽三千年也. 更□彼經取定. 五者善見毘

婆沙二十二卷云. 初千年得阿羅漢具三明.

次千年但得羅漢不得三明. 次千年得阿那

中	欄

含. 次千年得二果. 次千年得初果. 五千年

已後但剃髮著袈裟而已. 更不得道. 六者外

國祇洹精舍銘出在古涅槃經後載之. 云佛

正法千年. 像法千年. 末法萬年. 天竺朝夕衆

中□唱此事云. 佛法若千年已過佛法欲滅.

老死至近宜須精進. 此卽佛法一萬二千年

也. 後五百歲者此是五百歲後耳. 智度論釋

信毁品云. 佛滅度後五百歲後有五百部. 則

其證也. 像法中者初五百爲正法. 後五百歲

卽屬像法. 問佛二月十五日般涅槃. 四月十

五日結集三藏. 界內有千人. 名上坐部. 界外

萬餘人. 名大衆部. 爾時但有二部名字. 以執

義未異故至一百十六年分成二部. 乃至三

百年有二十部. 旣有諸部異計. 云何名正法.

答睿師作喩疑論云. 前五百年得道者多. 不

得道者少. 無相是非. 故名正法. 後五百年

不得道者多 得道者少. 但相是非執競盈路.

故名像法. 此釋從人以分像正也. 次慧義法

師雜門論云. 前五百年多說無相法. 少說有

相法. 故名正法. 後五百年多說有相. 少說

無相. 故名像法. 此從法以分之也. 以此釋望

卽時講說人多有分別. 作有所得學. 不專心

學無所得觀者. 蓋是時節數之然矣. 問龍樹

於像法中何時出耶. 答睿師成實論序述羅

什語云. 馬鳴是三百五十年出. 龍樹是五百

三十年出. 摩耶經云七百年出. 匡山惠遠法

師云. 接九百年之運則九百年出. 具如玄義

中釋. 問經中何故正法時少. 像法時多. 答正

法是好時. 像法是惡時. 衆生薄福好時則少.

下	欄

惡時卽多. 問法華經云舍利弗成佛時何故

像正時等耶. 答舍利弗是淨土中成佛. 故好

時則多. 得像與正等. 人根轉下第二明失敎

之意. 所以失敎者正爲人根鈍故也. 問何根

鈍耶. 答正是慧根鈍也. 亦得云信等五根俱

鈍. 又二十二根□鈍. 故名鈍也. 佛在世時有

利有鈍. 總名利根. 佛滅度後雖有利鈍總名

鈍根也. 就鈍根中前五百年旣是正法. 卽是

鈍中之利. 後五百年名爲像法. 是鈍中之鈍.

故名轉鈍. 深著諸法下第三正明迷敎. 卽釋

上鈍根義也. 就文爲二. 初明迷小. 次明迷

大. 佛在世時雙說大小. 衆生根利聞□得悟.

佛滅度後以根鈍故雙迷大小. 是故龍樹難

破二迷俱中兩敎. 所言深著者以其埋著諸

見根深故言深著也. 心五陰十二入十八界

者. 問小乘有幾失耶. 答總判諸部有三種失.

一者同失. 如同計有五陰謂決定有. 佛說五

陰意在破我. 不在於法. 而諸部不領無我而

取著於法. 與佛意乖也. 二者異失諸部. 執五

陰不同. 互相是非起於諍論. 是故爲失. 或言

色有十一. 或言色有十四. 或有無作色. 或言

無無作色. 或言四心一時. 或言四心前後. 或

言別有心數. 或言無別心數. 遂成諍論. 以諍

論. 故便是煩惱因緣. 以煩惱因緣卽便起業.

以業因緣卽有生死憂悲苦惱. 三者佛敎所

無穿鑿橫造. 是故爲失. 若體佛意我妄不存

法. 心無所依便得解脫. 陰門旣爾. 界入亦然.

十二因緣者佛欲借妄止妄. 故說十二因緣

生. 外道計無因邪因生. 是妄中之妄. 今借

經數:一八二四

經名:中觀論疏卷第一末

頁數:一九

上	欄

輕妄止其重妄. 明諸法從十二因緣生. 重妄

旣息輕妄亦去. 意令悟諸法本自無生. 而諸

部不體斯意. 謂決定言有十二緣生. 又旣決

定謂有於中. 更復種種推斥. 如薩婆多之流

執於因緣定是有爲. 毘婆□婆提等定執無

爲. 遂成諍論. 涅槃云. 以是諍論名爲執著. 如

是執著名爲能斷善根. 又破外道自性故. 明

諸法無有自性假論因緣. 然性病若去因緣

亦捨. 然性病雖去實無所去. 雖捨因緣亦無

所捨. 心無依寄卽便得道. 而觀諸部有性之

可捨. 有因緣之可立. 卽是取捨成斷常見不

體佛意也. 問小乘人俱迷人法. 何故但說執

於法耶. 答今就此文始末大判三計. 階級不

同. 外道執我. 小乘計法. 大乘著空也. 又就

小乘中自有三執. 一計人法俱有. 卽犢子是

也. 二迷法不計人. 薩婆多等是也. 三俱不執

人法. 卽成論是也. 但小乘中少計人多執法.

是故此中偏□計法耳. 如智度論云. 佛滅度

後五百歲. 五百部皆執諸法有決定相. 聞畢

竟空如刀傷心. 以此推之. 故知. 多執於法盛

行天下. 故偏□之. 問小乘中三部何者得失.

答望文殊問經明十八部及本二皆從大乘

出. 及大集經云. 雖有五部不妨法界大般涅

槃. 三部之言皆是如來方便. 能開道利人無

淺深也. 若封執定相俱是顚倒. 不知佛意也.

但今望大乘實相言亡慮絶. 則計人法俱有

爲下品. 無人有法爲中品. 人法俱空爲上品.

如玄義中□之也. 聞大乘法中說畢竟空下

第二次明迷大. 又亦得云前文著有. 此文滯

中	欄

空卽是迷於二諦. 故前□序云. 著空敎則謂

罪福俱泯. 聞說有則封執定性. 提此文作之.

就文爲四. 一則明聞敎. 二不識敎意. 三明起

迷. 四結過失. 聞大乘法說畢竟空者此聞敎

也. 小乘法中不說畢竟空. 唯大乘法有畢竟

空. 故言聞大乘法說畢竟空也. 不知何因緣

故空下第二明不識敎意. 經中所以說畢竟

空者凡有四義. 一爲對破有病. 所以說空. 有

病旣息. 空樂亦除. 乃至五句無所依止. 而

捨有著空. 故不識佛意. 故行品云. 大聖說空

法爲離諸見故. 若復見有空諸佛所不化. 第

二經說畢竟空者此明第一義諦畢竟空. 不

明世諦畢竟空. 而方廣之流謬取佛意. 謂世

諦亦畢竟空. 故不知說空因緣. 如智度論初

卷云. 明人等世諦故有. 第一義諦故無. 如實

際等第一義故有. 世諦故無. 卽其證也. 三

者道門非空非不空無名相. 中爲衆生故假

名相說. 稱之爲空. 非空非不空卽是中道. 空

不空卽是假名. 而學敎之流不識中假. 謂實

有空. 故不知說空因緣. 故四諦品云. 因緣所

生法我說卽是空. 亦爲是假名. 亦是中道義.

長行釋云. 因緣所生法無自性故空. 空亦復

空. 但爲敎化衆生故假名說. 卽其證也. 四者

因緣有宛然卽畢竟空. 雖畢竟空宛然因緣

有. 卽是不壞假名而說實相. 不動眞際建立

諸法. 而稟敎之流聞因緣有卽失畢竟空. 聞

畢竟空卽失因緣有. 故不知說空意也. 卽生

疑見下第三正辨起迷. 功學畢竟空卽發生

二慧. 四方便學畢竟空卽生見疑. 如涅槃

下	欄

經云. 或有服甘露壽命得長存. 或有服甘露

傷命而早夭. 卽其事也. 就文爲二. 初列見疑

二章門. 次釋二章門. 偏執一理名見. 猶預二

途秤疑也. 若都畢竟空下第二釋二章門也.

前釋於疑後釋於見. 迷敎之心必先疑後見.

故前釋疑後釋見也. 然空有具得二疑. 一者

以空疑有. 若實畢竟空卽不應有罪福二者

以有疑空. 若實有罪福則不應都畢竟空. 今

此文是學大乘人謂畢竟空爲實. 故信畢竟

空而疑於罪福. 正是以空疑有也. 如是則無

世諦第一義下第二釋上見義也. 旣是學大

乘人卽信大畢竟空是盡理之說. 故無有罪

福. 旣無罪福故卽無世諦. 因世諦故有第一

義諦. 旣無世諦亦無第一義. 作此牽文出智

度論. 問小乘人聞畢竟空云何耶. 答大乘執

畢竟空排撥有法. 小乘人執決定有斥畢竟

空. 故智度論云. 五百部聞畢竟空如刀傷心.

卽其證也. 問上執有中云但著文字. 何故不

生疑耶. 答有則符情. 故直起見. 空旣反情所

以生疑. 問前執有亦失二諦不. 答亦失執性

有乖假有. 失世諦尙失世諦. 何肉第一義耶.

取是空相而起貪著下第四總結過失. 前明

於空生見. 此辨於空起愛見. 愛見是煩惱. 煩

惱卽有業苦也. 於畢竟空生種種過者初生

疑. 次起見. 後從見起愛. 故名種種過也. 龍

樹菩薩爲是等故下第四明論主出世造論.

可具三意. 一者總對前大小二人. 破先計有

令有不有故令有見息. 破前執空令空不空

故空見便息. 卽是中道. 問非有非無是愚癡

經數:一八二四

經名:中觀論疏卷第二本

頁數:二○

上	欄

論. 云何是中道. 答不取非有非無爲中. 乃明

離有無見乃名爲中耳. 若離有無而著非有

非無者卽非中也. 二者別對上小乘人. 一往

小乘人諸法有. 得於世諦不知諸法空. 卽

失第一義. 然旣不識第一義. 亦不識世諦. 故

俱失二諦. 今申二諦中道令小乘人識二諦

中道. 發生正觀戱論斯滅. 故龍樹造此中論

也. 三者對上學大乘人. 一往大乘人得諸法

畢竟空. 得第一義失於世諦. 然旣不識世諦.

亦不識第一義. 雖畢竟空宛然而有. 故不滯

空. 雖因緣有常畢竟空. 故不著於有. 卽是二

諦中道. 今爲破斷常二邊申於二諦. 令學大

乘人識. 人識中道疑生正觀. 故言爲是等故

造此中論

中觀論疏卷第一(末畢)

中觀論疏卷第二(本)

釋吉藏撰

因緣品第一

不生亦不滅下第二重牒八不解釋. 前已略

出三種方言. 但八不旣是衆經大意此論宗

旨. 略釋難明. 廣敷乃現. 以去仁壽三年三

月二日. 江南學士智泰來至皇朝請述所聞.

遂爲其委釋開爲十門. 一大意門. 二尋本門.

三得失門. 四正宗門. 五淺深門. 六同異門. 七

攝法門. 八次第門. 九料簡門. 十新通門. 大意

門第一. 八不者蓋是正觀之旨歸方等之心

中	欄

骨. 定佛法之偏正示得失之根原. 迷之卽八

萬法藏冥若夜遊. 悟之卽十二部經如對白

日. 余昔在江左鑽仰累年. 未栖河右用爲心

鏡. 雖復東西阻隔未始分乖. 周旋南北何嘗

徒步. 略陳宿記用別門人. 豈曰窮微. 蓋是

題自心之路耳. 第二尋本門. 問此論文有四

卷. 博含五百偈. 何故八不標在論初. 答領

前序意足已明之. 未曉向言. 今當委示. 淨名

經云. 智度菩薩母. 方便以爲父. 一切衆導師

無不由是生. 卽知. 波若方便爲十方三世諸

佛法身之父母也. 以衆聖託二慧而生. 二慧

由二諦而發. 二諦因八不而正. 卽知. 八不

爲衆敎之宗歸群聖之原本. 但稟敎之流捨

本崇末. 四依出世令棄末歸本. 故標八不貫

在論初. 問八不但是佛菩薩本. 亦是二乘人

天本耶. 答由八不卽二諦正. 二諦正卽二慧

生. 二慧生卽有佛菩薩. 有佛菩薩故說二乘

及人天之敎. 卽知. 八不亦是二乘人天之本.

如大品云. 若無菩薩出世卽無三乘之敎. 亦

無世間五戒十善也. 問二慧云何由二諦而

生. 答須精識二諦卽二慧始成. 關內曇影法

師中論序云. 斯論雖無法不窮. 無言不盡. 統

其要歸卽會通二諦. 以眞諦故無有. 俗諦故

無無. 眞諦故無有雖無而有. 俗諦故無無雖

有而無. 雖無而有不滯於無. 雖有而無不著

於有. 不著於有卽常著□□. 不滯於無卽斷

無見滅. 卽知. 二諦遠離二邊名爲中道. 問

云何眞諦雖無而有. 俗諦雖有而無. 答此由

是不壞假名而說實相. 故有宛然而無. 不動

下	欄

眞際建立諸法. 故無宛然而有. 二諦生二慧

者以悟有宛然而無故生□和波若. 了無宛

然而有故生波若□和. □和波若卽波若宛

然而□和. 波若□和卽□和宛然而波若. 以

□和宛然而波若故不著宗. 波若宛然而□

和故不滯斷. 不斷不常名爲正觀. 然離二諦

無別中道. 卽因緣二諦名爲中道. 離二慧無

別正觀. 卽因緣二慧名爲正觀. 故以二諦中

道發生二慧正觀. 以得二慧正觀察滅斷常

諸邊故有佛菩薩. 所以二慧名爲法身父母.

問已知. 二慧由二諦而發. 衆聖託二慧而生.

何故以波若爲母. 方便爲父耶. 答意乃無窮.

略明二義. 一者實慧虛凝. 與陰同靜. 方便動

用. 共彼陽齊. 故配之父母. 又凡夫著有. 二乘

滯空. 波若鑒空. 卽越凡. □和涉有. 卽超聖.

越凡淺易. 卽義同於母. 超聖深難. 故比之於

父. 故什師答王稚遠問. 明波若方便更無兩

體. 但以淺深勝劣故分爲二. 問波若□和何

故無二體耶. 答智度論云. 譬如金爲巧物離

金無巧物. 離巧物無金. 而有金巧二義. 金喩

波若. 巧喩□和. 故知. 唯一正觀義分權實. 問

□和云何巧耶. 答二乘下行不能照空卽便

鑒有. 故無善巧. 大士雖復照空宛然而有. 故

名爲巧. 問菩薩何由有此巧耶. 答此之善巧

由二諦而生. 良由不動眞際. 建立諸法雖入

深空卽能涉有. 故有此善巧也. 問照空宛然

而有旣名巧者. 亦照有宛然而空亦應名巧.

則□是□和. 有何波若. 答實如所問. 故什

師云. 觀空不證涉有不著. 皆是□和. 以同巧